पाएं अपने शहर की ताज़ा ख़बरें और फ्री ई-पेपरडाउनलोड करें
रेवदर थाना क्षेत्र में शुक्रवार को नाकाबंदी के दौरान एक पिकअप गाड़ी से अवैध तौर पर राजस्थान निर्मित अंग्रेजी और देशी शराब के 184 कार्टन जब्त कर एक आरोपी को गिरफ्तार किया गया। रेवदर थाना अधिकारी जगदीश कुमार बताया कि पुलिस अधीक्षक हिम्मत अभिलाष के नेतृत्व में जिले के अंदर अवैध मादक पदार्थों की धरपकड़ हेतु एक विशेष अभियान चलाया जा रहा जिसके अंतर्गत थाना क्षेत्र में नाकाबंदी की गई थी।
इस दौरान एक पिकअप गाड़ी की जांच की गई। जिसमें अवैध शराब के करीब 184 कार्टन मिले। इस पर वाहन चालक किशन सिंह को आबकारी अधिनियम के तहत गिरफ्तार किया। पुलिस के अनुसार अवैध शराब की अनुमानित कीमत 10 लाख के करीब हैं। इस कार्रवाई के दौरान रेवदर थाना अधिकारी जगदीश कुमार के साथ एसआई लादूसिंह, कांस्टेबल सहीराम, कांस्टेबल भंवरलाल, कांस्टेबल ओमप्रकाश और कांस्टेबल दिनेश कुमार मौजूद थे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn